Avviż Nru Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/en/index.htm) fid-dokument li jġib in-numru 32014M7124. Il-EUR-Lex hu l-aċċess fuq l-internet għal-liġi Ewropea. Il-Kumitat Konsultattiv jaqbel mal-Kummissjoni li t-tranżazzjoni nnotifikata tikkostitwixxi konċentrazzjoni skont it-tifsira tal-Artikolu 3(1)(b) tar-Regolament dwar l-Għaqdiet. Il-Kumitat Konsultattiv jaqbel mal-Kummissjoni li t-tranżazzjoni nnotifikata għandha dimensjoni tal-UE wara riferiment skont l-Artikolu 4(5) tar-Regolament dwar l-Għaqdiet Il-Kumitat Konsultattiv jaqbel mad-definizzjonijiet tal-Kummissjoni tas-swieq tal-prodott u s-swieq ġeografiċi rilevanti kif iddikjarati fl-abbozz tad-deċiżjoni. B'mod partikulari, il-Kumitat Konsultattiv jaqbel mal-Kummissjoni li: Is-servizzi esternalizzati tal-ikklerjar tad-dejta tar-roaming tal-GSM ("Servizzi DC") jikkostitwixxu suq ta' prodott rilevanti. Servizzi Esternalizzati ta' Skambju ta' Dejta tar-Roaming Kważi f'Ħin Reali ("Servizzi NRTRDE") jikkostitwixxu suq ta' prodott rilevanti, iżda jista' jitħalla miftuħ jekk humiex parti minn suq usa' li jinkludi servizzi DC. Id-definizzjonijiet preċiżi tal-prodott u ġeografiċi tas-swieq (i) għas-servizzi tal-ikklerjar finanzjarju, (ii) għas-servizzi A2P u P2P u (iii) għas-servizzi ta' "hub" tar-roaming jistgħu jitħallew miftuħa għall-iskop tal-valutazzjoni tat-tranżazzjoni notifikata billi ma jirriżulta l-ebda tħassib dwar il-kompetizzjoni taħt kwalunkwe definizzjoni tas-suq. Il-Kumitat Konsultattiv jaqbel mal-valutazzjoni tal-Kummissjoni li t-tranżazzjoni notifikata mhijiex probabbli li twassal għal effetti mhux koordinati orizzontali li jwasslu għal impediment sinifikanti tal-kompetizzjoni effettiva fis-swieq ikkonċernati fl-oqsma (i) tas-servizzi tal-ikklerjar finanzjarju, (ii) tas-servizzi A2P u P2P u (iii) tas-servizzi ta' "hub" tar-roaming. Il-Kumitat Konsultattiv jaqbel mal-valutazzjoni tal-Kummissjoni li t-tranżazzjoni notifikata, kif oriġinarjament proposta mill-parti notifikanti, aktarx li twassal għal effetti orizzontali mhux koordinati li jxekklu b'mod sinifikanti l-kompetizzjoni effettiva fis-swieq għas-servizzi DC u NRTRDE. Il-Kumitat Konsultattiv jaqbel mal-valutazzjoni tal-Kummissjoni li t-tranżazzjoni notifikata x'aktarx ma twassalx għal effetti vertikali li jimpedixxu b'mod sinifikanti l-kompetizzjoni effettiva fis-suq tal-"hubs" tar-roaming. Il-Kumitat Konsultattiv jaqbel mal-Kummissjoni li fid-dawl tar-riskju tal-implimentazzjoni tan-Negozju tad-Divestiment, huwa meħtieġ xerrej inizjali. Il-Kumitat Konsultattiv jaqbel mal-Kummissjoni li l-impenji finali offruti mill-parti notifikanti fid-19 ta' April 2013 jindirizzaw it-tħassib rigward il-kompetizzjoni identifikat mill-Kummissjoni fis-swieq għas-servizzi DC u NRTRDE. Il-Kumitat Konsultattiv jaqbel mal-Kummissjoni li, bil-kundizzjoni ta' konformità sħiħa mal-impenji finali, it-tranżazzjoni nnotifikata mhix probabbli li timpedixxi b'mod sinifikanti l-kompetizzjoni effettiva fis-suq intern jew f'parti sostanzjali minnu. Il-Kumitat Konsultattiv jaqbel mal-Kummissjoni li t-tranżazzjoni nnotifikata trid għalhekk tiġi ddikjarata kompatibbli mas-suq intern u l-funzjonament tal-Ftehim taż-ŻEE skont l-Artikolu 2(2) u 8(2) tar-Regolament dwar l-Għaqdiet u l-Artikolu 57 tal-Ftehim taż-ŻEE. It-tranżazzjoni proposta ma għandhiex dimensjoni tal-UE fit-tifsira tal-Artikolu 1 tar-Regolament dwar l-Għaqdiet. Madankollu, hija ġiet riferuta lill-Kummissjoni fuq talba tal-parti notifikanti skont l-Artikolu 4(5) tar-Regolament dwar l-Għaqdiet. Il-Kummissjoni tat bidu għal proċedimenti skont l-Artikolu 6(1)(c) tar-Regolament dwar l-Għaqdiet fl-20 ta' Diċembru 2012. Il-parti notifikanti ngħatat aċċess għall-verżjonijiet mhux kunfidenzjali ta' xi dokumenti ewlenin miġbura matul l-ewwel fażi tal-investigazzjoni fil-21 ta' Diċembru 2012. Fil-5 ta' Marzu 2013, il-Kummissjoni adottat Dikjarazzjoni ta' Oġġezzjonijiet ("DO") skont l-Artikolu 18 tar-Regolament dwar l-Għaqdiet. Fid-DO, il-Kummissjoni b'mod preliminari kkonkludiet li t-tranżazzjoni proposta tqajjem tħassib dwar il-kompetizzjoni fis-swieq għal (i) servizzi tal-ikklerjar tad-dejta tar-roaming madwar id-dinja kif ukoll fiż-ŻEE u (ii) servizzi kważi f'ħin reali ta' identifikazzjoni ta' skambju ta' dejta tar-roaming ("NRTRDE") madwar id-dinja kollha u fiż-ŻEE. Fir-rigward ta' dawn tal-aħħar, l-istess konklużjoni nstabet b'mod preliminari jekk jiġi definit suq usa' li jiġbor fih is-servizzi NRTRDE u l-feeds tal-ikklerjar tad-dejta. Il-parti notifikanti wieġbet għad-DO fid-19 ta' Marzu 2013. Il-parti notifikanti ma talbitx seduta orali. Il-parti notifikanti rċeviet aċċess għall-fajl permezz ta' CD-ROM li rċieviet fis-6 ta' Marzu 2013, il-11 ta' April 2013 u s-7 ta' Mejju 2013 rispettivament. Sabiex tindirizza t-tħassib relatat mal-kompetizzjoni identifikat fid-DO, il-parti notifikanti ssottomettiet impenji fil-11 ta' Marzu 2013. Il-Kummissjoni kkonkludiet li l-impenji ma kinux suffiċjenti biex jindirizzaw it-tħassib relatat mal-kompetizzjoni li jirriżulta mill-fużjoni. Fis-26 ta' Marzu 2013, il-parti notifikanti ssottomettiet impenji riveduti. Il-Kummissjoni nediet test tas-suq dwar l-impenji riveduti u kkonkludiet li kien meħtieġ titjib biex jissolva t-tħassib relatat mal-kompetizzjoni. Fid-19 ta' April 2013, il-parti notifikanti ssottomettiet impenji finali li jikkonsistu fi żvestiment tan-negozji ta' Mach marbuta mas-servizzi tal-ikklerjar tad-dejta tar-roaming u s-servizzi NRTRDE fiż-ŻEE. L-impenji finali kienu soġġetti għal għadd ta' kundizzjonijiet u obbligi, b'mod partikolari l-inklużjoni ta' ċerti rekwiżiti tax-xerrej u klawsola tax-xerrej bil-quddiem. Il-Kummissjoni kkonkludiet li l-impenji finali neħħew it-tħassib dwar il-kompetizzjoni identifikati fis-swieq tas-servizzi tal-ikklerjar tad-dejta tar-roaming u s-servizzi NRTRDE. Fl-opinjoni tiegħi l-abbozz tad-Deċiżjoni jirrigwarda biss l-oġġezzjonijiet li fir-rigward tagħhom il-partijiet involuti fil-fużjoni ngħataw l-opportunità li jesprimu l-fehmiet tagħhom. Jiena nikkonkludi li l-parteċipanti kollha setgħu jeżerċitaw b'mod effettiv id-drittijiet proċedurali tagħhom f'dan il-każ. Brussell, il-21 ta' Mejju 2013. Syniverse hija fornitur globali ta' servizzi teknoloġiċi lill-kumpaniji tat-telekomunikazzjonijiet. Is-servizzi ewlenin tagħha jinkludu l-ikklerjar tad-dejta (data clearing, DC) u l-ikklerjar finanzjarju (financial clearing, FC) għar-roaming, SMS u għadd ta' soluzzjonijiet ta' portabilità, soluzzjonijiet tas-sinjalar tan-netwerk, servizzi tan-netwerk ta' Protokoll tal-Internet ("IP"), tħaffif tar-roaming għal vuċi u dejta u diversi soluzzjonijiet teknoloġiċi oħra għall-kumpaniji ta' telekomunikazzjonijiet. Syniverse hija bbażata f'Tampa (l-Istati Uniti) u finalment ikkontrollata mill-grupp ta' investiment The Carlyle. Isservi lill-klijenti tagħha miċ-ċentri tad-dejta tagħha fl-Istati Uniti, il-Ġermanja u l-Indja. Mach hija wkoll fornitur globali ta' servizzi teknoloġiċi lil kumpaniji tat-telekomunikazzjonijiet. Is-servizzi ewlenin tagħha jinkludu servizzi DC u FC, soluzzjonijiet ta' SMS, ġestjoni tal-frodi u servizzi tal-protezzjoni tad-dħul, intelligence dwar in-negozju u soluzzjonijiet tal-kontijiet fuq il-kontenut. Mach hija bbażata fil-Lussemburgu u bħalissa hija kkontrollata minn Warburg Pincus, li hija kumpanija ta' ekwità privata dinjija. Hija tagħti s-servizzi tal-klijenti tal-IT tagħha permezz ta' infrastrutturi ospitanti pjattaforma fid-Danimarka u l-Indja. Fis-16 ta' Novembru 2012, il-Kummissjoni Ewropea rċeviet notifika ta' proposta ta' konċentrazzjoni skont l-Artikolu 4 tar-Regolament tal-Kunsill (KE) Nru 139/2004 ("Ir-Regolament dwar l-Għaqdiet") li permezz tagħha l-impriża Syniverse Holdings, Inc. ("Syniverse", l-Istati Uniti tal-Amerika) takkwista fit-tifsira tal-Artikolu 3(1)(b) tar-Regolament dwar l-Għaqdiet il-kontroll sħiħ tal-impriża WP Roaming III Sàrl ("Mach"), bl-eċċezzjoni ta' Evenex ApS u s-sussidjarja posseduta kollha tagħha Evenex AS ("il-kumpaniji Evenex"), permezz ta' xiri ta' ishma (Syniverse u Mach huma flimkien imsejħa "il-Partijiet"). Il-konċentrazzjoni proposta ġiet innotifikata lill-Kummissjoni skont referenza għall-Artikolu 4(5) tar-Regolament dwar l-Għaqdiet. Wara l-eżami preliminari tan-notifika, il-Kummissjoni adottat deċiżjoni fl-20 ta' Diċembru 2012, (id-"Deċiżjoni ta' bidu ta' proċedimenti") li biha kkonkludiet li l-operazzjoni taqa' fil-kamp ta' applikzzjoni tar-Regolament dwar l-Għaqdiet u tqajjem dubji serji dwar il-kompatibilità tagħha mas-suq intern u mat-tħaddim tal-Ftehim taż-ŻEE, u tat bidu għal proċedimenti skont l-Artikolu 6(1)(c) tar-Regolament dwar l-Għaqdiet. Fil-5 ta' Marzu 2013, intbagħtet Dikjarazzjoni ta' Oġġezzjonijiet lill-Syniverse skont l-Artikolu 18 tar-Regolament dwar l-Għaqdiet. Syniverse wieġbet għal dik id-dikjarazzjoni tal-oġġezzjonijiet fid-19 ta' Marzu 2013. Fil-11 ta' Marzu 2013, Syniverse offriet impenji bil-għan li trendi l-konċentrazzjoni proposta kompatibbli mas-suq intern. Dawn l-impenji ġew modifikati fis-26 ta' Marzu 2013 u l-impenji finali formali tressqu lill-Kummissjoni fid-19 ta' April 2013 (l-"Impenji Finali"). Il-Kumitat Konsultattiv iddiskuta l-abbozz ta' din id-Deċiżjoni fit-13 ta' Mejju 2013 u ħareġ opinjoni favorevoli. Il-konċentrazzjoni proposta tirrigwarda l-kombinazzjoni ta' żewġ fornituri ewlenin ta' teknoloġiji u servizzi relatati mar-roaming. Dawn is-servizzi huma pprovduti għal żewġ kategoriji ewlenin ta' klijenti: Operaturi tan-Netwerks Mobbli ("mobile network operators, MNOs") u Operaturi tan-Netwerk Ċellulari Virtwali (mobile virtual network operators, "MVNOs"). Ir-roaming iseħħ meta konsumatur jgħaqqad apparat mobbli tiegħu jew tagħha ma' netwerk mobbli ieħor meta jivvjaġġaw barra minn pajjiżhom. Dak l-utent jista' juża n-netwerk miżjur biex jirċievi u jagħmel telefonati u SMSs u biex iniżżel u jittrażmetti dejta bħall-internet streams, ritratti u filmati. Ir-roaming huwa ffaċilitat permezz tal-MNOs, li jikkonkludu ftehimiet bilaterali ma' MNOs oħra, li jippermetti lill-utenti tagħhom jużaw ir-roaming fuq netwerks mobbli tal-MNO imsieħeb. Il-partijiet huma attivi fis-swieq upstream fejn dawn jipprovdu teknoloġiji u servizzi roaming kruċjali għall-MNOs. B'mod partikolari, il-Partijiet huma l-fornituri ewlenin ta' servizzi roaming DC, servizzi Near Real Time Roaming Data Exchange (NRTRDE) (Skambju ta' dejta Roaming Kważi fil-Ħin Reali u servizzi FC. Minbarra dawn is-servizzi l-Partijiet jipprovdu servizzi oħra relatati mill-qrib bħal Servizzi ta' Roaming Hub, Soluzzjonijiet ta' Intelligence dwar in-Negozju kif ukoll servizzi SMS A2P u P2P. Il-Kummissjoni tikkonkludi li s-suq tal-prodott rilevanti għall-fini tal-valutazzjoni dwar l-impatt tal-konċentrazzjoni proposta hu s-suq għal servizzi esternalizzati NRTRDE, iżda jista' jitħalla miftuħ jekk huwa parti minn suq usa' li jinkludi servizzi DC. Għall-fini tal-valutazzjoni dwar l-impatt tal-konċentrazzjoni proposta, il-Kummissjoni tikkonkludi li s-suq tal-prodott rilevanti jista' jitħalla miftuħ minħabba li konċentrazzjoni notifikata ma twassal għal ebda tħassib dwar il-kompetizzjoni skont kwalunkwe definizzjoni tas-suq. Il-Kummissjoni tqis li dawn iż-żewġ attivitajiet jikkostitwixxu swieq separati tal-prodotti u li ma hemmx għalfejn li jkollha opinjoni konklużiva dwar id-definizzjoni tas-suq tal-prodott billi ma hemm ebda tħassib kompetittiv fi kwalunkwe definizzjoni possibbli tas-suq tal-prodott. Il-Kummissjoni tqis li dawn iż-żewġ attivitajiet jikkostitwixxu swieq separati tal-prodotti u li ma hemmx għalfejn ikollha opinjoni konklużiva dwar id-definizzjoni tas-suq tal-prodott billi ma hemm ebda tħassib kompetittiv fi kwalunkwe definizzjoni possibbli tas-suq tal-prodott. Għalhekk, il-Kummissjoni tikkonkludi li għall-fini tal-valutazzjoni dwar l-impatt tal-konċentrazzjoni proposta l-iskop ġeografiku eżatt tas-suq DC jista' jitħalla miftuħ. Għalhekk, il-Kummissjoni tikkonkludi li għall-fini tal-valutazzjoni dwar l-impatt tal-konċentrazzjoni proposta l-ambitu ġeografiku eżatt tas-suq DC jista' jitħalla miftuħ. L-investigazzjoni tas-suq tindika li s-suq jista' jkollu kamp ta' applikazzjoni usa' u possibbilment ikun suq globali. Fi kwalunkwe każ, id-definizzjoni tas-suq ġeografiku tista' titħalla miftuħa. Il-Kummissjoni tikkonkludi li d-definizzjoni tas-suq ġeografiku tista' titħalla miftuħa, minħabba li ma hemm ebda tħassib dwar il-kompetizzjoni skont kwalunkwe definizzjoni tas-suq ġeografiku possibbli. Barra minn hekk, għal oqsma fejn il-Partijiet għandhom attivitajiet sovraposti, huma attivi f'għadd ta' oqsma relatati fejn ma hemm l-ebda sovrappożizzjoni orizzontali. Dan jinkludi servizzi roaming oħra (bħall-provviżjoni ta' hub u servizzi ta' liċenzja CIBER), servizzi ta' messaġġi oħra (bħall-messaġġi MMS P2P, messaġġi mixxellanji, applikazzjonijiet ta' ħażna ta' ritratti u vidjow onlajn), ċerti messaġġi ta' informazzjoni dwar in-negozju u servizzi analitiċi, servizzi mixxellanji (bħall-kontijiet u s-soluzzjonijiet turnkey dirett mill-operatur) u s-servizzi ta' netwerks (bħas-soluzzjonijiet ta' netwerk u l-portabilità tan-numri). Dawn l-attivitajiet imsemmija hawn fuq jagħmlu parti minn swieq separati minn servizzi DC, NRTRDE u FC. L-ebda waħda minn dawn l-attivitajiet ma huma swieq orizzontalment jew vertikalment affettwati għall-fini tal-valutazzjoni tal-Kummissjoni. Il-Kummissjoni tqis li d-definizzjoni eżatta ta' swieq viċini relatati kollha tista' titħalla miftuħa, minħabba li kwalunkwe effetti konglomerati li jistgħu jinqalgħu fuq il-bażi ta' din it-tranżazzjoni se jkunu rrimedjati permezz ta' rimedji offruti mill-partijiet (kif stabbilit hawn taħt fit-Taqsima VI). Is-swieq għall-provvista tas-servizzi deskritti hawn fuq huma kkaratterizzati mill-preżenza ta' għadd żgħir ta' fornituri speċjalizzati li għandhom it-tendenza li joffru s-sett kollu tas-servizzi tar-roaming u teknoloġiji sa MNOs. Il-provvedituri ewlenin tas-servizzi għajr il-Partijiet huma Comfone, Nextgen, TNS, ARCH u EDCH. Il-valutazzjoni tal-Kummissjoni turi li (1) il-Partijiet għandhom livell għoli ħafna ta' ishma tas-suq ikkombinati miżmuma b'mod konsekuttiv permezz ta' diversi snin; (2) id-ditti amalgamati jikkompetu intensament ma' xulxin, b'offerta b'soda mhux biss f'servizzi DC imma wkoll sett komprensiv ta' prodotti/servizzi oħra; (3) huwa improbabbli li kompetituri jisfidaw b'mod suffiċjenti l-pożizzjoni post-tranżazzjoni tal-Partijiet; (4) it-tranżazzjoni proposta għandha bħala l-effett probabbli tagħha t-tnaqqis ta' kwalità u/jew żieda fil-prezzijiet għal servizzi DC; (5) klijenti ma għandhomx qawwa ta' xerrejja kontrovalenti suffiċċjenti; (6) dħul ta' kompetitur ġdid x'aktarx mhuwiex dovut għal ostakli għad-dħul. Bħalissa, Syniverse u Mach huma bil-bosta l-ikbar fornituri tas-servizzi DC kemm globalment kif ukoll fiż-ŻEE. Kull waħda minnhom tikkontrolla madwar 40-50 % tas-suq, irrispettivament mill-ambitu ġeografiku tas-suq. Wara l-konċentrazzjoni proposta, is-sehem tas-suq tal-entità fuża se jilħaq kważi livelli ta' monopolju: (80-90) % kemm madwar id-dinja kif ukoll fiż-ŻEE. It-tieni l-ikbar kompetitur fiż-ŻEE, Comfone, għandha sehem tas-suq ta' madwar (0-5) % fuq livell globali u (10-20) % fiż-ŻEE. EDCH għandha sehem tas-suq dinji żgħir ta' (5-10) %, u biss preżenza minuri fiż-ŻEE (b'sehem tas-suq ta' (0-5) %). Fl-aħħar nett, ARCH u TNS ma għandhom l-ebda preżenza fiż-ŻEE u biss preżenza minuri globalment. Skont l-investigazzjoni tas-suq, il-Kummissjoni tqis li Syniverse u Mach attwalment jikkompetu intensament ma' xulxin fis-suq DC. B'kuntrast, fornituri oħra jew huma meqjusa bħala kompetituri remoti jew lanqas huma kkunsidrati. Dan jiġri fir-rigward ta' Tier 1 MNOs kbar, iżda wkoll fir-rigward tal-biċċa l-kbira tal-MNOs ta' Tier 2 u 3 li fornituri DC għandhom iservu b'mod parallel. Din il-konklużjoni tapplika irrispettivament jekk l-ambitu ġeografiku tas-suq huwiex mifrux maż-ŻEE jew madwar id-dinja. Il-Kummissjoni tqis li l-konsumaturi, partikolarment l-MNOs ta' Tier 1 iżda wkoll MNOs iżgħar, ikollhom possibilità limitata iżgħar biex jaqilbu għal fornituri alternattivi minħabba li dawn il-fornituri huma improbabbli li jipprovdu l-kredibbiltà tas-servizzi meћtieġa. Barra minn hekk, l-MNOs x'aktarx jiffaċċaw riskji sostanzjali u spejjeż meta jaqilbu għal fornituri DC iżgħar. Din il-konklużjoni tapplika irrispettivament jekk l-ambitu ġeografiku tas-suq huwiex mifrux madwar id-dinja jew maż-ŻEE. Esperjenza fl-imgħoddi tas-suq DC turi li tkabbir organiku fis-suq għandu tendenza jkun bil-mod. L-investigazzjoni tas-suq żvelat li sabiex jespandu, fornituri DC jeħtieġu jżidu r-riżorsi f'termini ta' hardware, software, persunal kif ukoll il-portafoll tal-kuntratt. Il-Kummissjoni tikkonkludi li mhux probabbli li l-kompetituri se jżidu l-provvisti tagħhom sal-punt li jista' jirriproduċi restrizzjoni li qed teżerċita Mach fuq Syniverse illum. Din il-konklużjoni tapplika irrispettivament jekk l-ambitu ġeografiku tas-suq huwiex mifrux madwar id-dinja jew maż-ŻEE. L-investigazzjoni tas-suq żvelat li l-klijenti huma ġeneralment imħassba dwar l-impatt tal-amalgamazzjoni proposta fuq il-prezz u l-kwalità ta' servizzi DC. Il-Kummissjoni tikkonkludi li l-amalgamazzjoni tirriżulta fil-ħolqien ta' pożizzjoni dominanti u li, bħala riżultat tal-amalgamazzjoni, il-partijiet x'aktarx jinfluwenzaw lill-prezzijiet u/jew kwalità ħażin għal servizzi DC mingħajr ma jirriskjaw li jitilfu l-klijenti tagħhom. Din il-konklużjoni tapplika irrispettivament jekk l-ambitu ġeografiku tas-suq huwiex mifrux madwar id-dinja jew maż-ŻEE. Ir-riżultati tal-investigazzjoni tas-suq ma jikkonfermawx li l-klijenti jkunu jistgħu jeżerċitaw biżżejjed qawwa ta' kontrovalenza min-naħa tax-xerrej biex jikkumpensaw l-effetti avversi possibbli tal-operazzjoni proposta. Permezz tal-amalgamazzjoni proposta, il-kapaċità tal-klijenti li joħolqu kompetizzjoni bejn dawn il-kompetituri ewlenin se titneħħa. L-investigazzjoni tas-suq żvelat li kwalunkwe operatur ġdid li jkollu dħul addizzjonali ġdid jkollu għadd ta' ostakli x'jegħleb għall-espansjoni. Operatur ġdid mhux biss jeħtieġ li jniedi operazzjonijiet DC biex jibda jipprovdi servizzi DC lill-ewwel klijenti, iżda wkoll jidħol bejn servizzi differenti sabiex jikkompeti mal-entità fuża bl-istess mod bħal ma tikkompeti Mach ma' Syniverse illum. Bħala konklużjoni, il-Kummissjoni tikkunsidra li d-dħul fil-waqt u suffiċjenti ta' fornituri ġodda DC huwa improbabbli. Din il-konklużjoni tapplika irrispettivament jekk l-ambitu ġeografiku tas-suq huwiex mifrux madwar id-dinja jew maż-ŻEE. Il-Kummissjoni tqis li l-konċentrazzjoni proposta tista' sinifikament timpedixxi l-kompetizzjoni effettiva fis-suq għall-GSM DC għar-roaming, irrispettivament minn jekk l-ambitu ġeografiku tas-suq huwiex mifrux madwar id-dinja jew maż-ŻEE. Il-Kummissjoni ħalliet miftuħa l-kwistjoni jekk hemmx suq separat għal NRTRDE, jew suq li jinkludi NRTRDE u l-aġġornamenti tad-dejta tal-attività DC li jintużaw għal ġestjoni ta' frodi u skopijiet ta' assigurazzjoni ta' dħul. Il-Kummissjoni tevalwa l-effetti orizzontali tal-konċentrazzjoni NRTRDE proposta separatament għas-suq NRTRDE aktar strett u possibilment suq usa' li jinkludi NRTRDE u aġġornamenti tad-dejta tal-attività DC. Il-valutazzjoni tal-Kummissjoni turi li (1) il-Partijiet għandhom livell għoli ħafna ta' ishma tas-suq ikkombinati u livell ta' konċentrazzjoni wara l-amalgamazzjoni; (2) il-Partijiet huma kompetituri mill-qrib ta' xulxin fi NRTRDE u l-konċentrazzjoni proposta telimina l-kompetitur l-iktar b'saħħtu u l-iktar qrib ta' Syniverse; (3) klijenti jiffaċċjaw ostakli biex ibiddlu għal fornituri NRTRDE alternattivi iżgħar; (4) Il-fornituri NRTRDE iżgħar x'aktarx ma jżidux il-provvisti għal livell fejn jistgħu jissostitwixxu restrizzjoni li bħalissa Mach jeżerċita fuq Syniverse, filwaqt li m'hemm l-ebda indikazzjoni li (5) klijenti jistgħu jeżerċitaw poter ta' kontrovalenza min-naħa tax-xerrej u (6) ikun hemm dħul fil-ħin u suffiċjenti li se jikkumpensaw l-effetti negattivi mistennija tal-konċentrazzjoni proposta fuq is-suq NRTRDE. Is-sehem tas-suq kombinat tal-Partijiet għal NRTRDE għandu jkun qrib (90-100) %. Iż-żieda miġjuba mill-amalgamazzjoni tkun (30-40) %. Kull wieħed mill-bqija tal-kompetituri mhux se jilħaq sehem tas-suq ta' 10 %. Fil-livell taż-ŻEE kollha, fl-2012, l-entità amalgamata se jkollha sehem fis-suq ta' aktar minn (90-100) %, filwaqt li l-amalgamazzjoni tkun (40-50) %. Fiż-ŻEE, biss Comfone tibqa' bħala kompetitur b'sehem mis-suq ta' (5-10) %. Barra minn hekk, il-livell ta' konċentrazzjoni tas-suq NRTRDE wara l-amalgamazzjoni se jkun għoli ħafna. Syniverse u Mach huma ġeneralment meqjusa mill-konsumaturi u l-kompetituri bħala ż-żewġ fornituri ewlenin ta' servizzi NRTRDE. L-informazzjoni tal-klijent tal-Partijiet kif ukoll id-dejta dwar it-tibdil li huma pprovdew jikkonfermaw li dawn huma l-uniċi fornituri li joffru s-servizzi tagħhom mill-medda sħiħa ta' MNOs kbar, ta' daqs medju u żgħar. L-investigazzjoni tas-suq mill-Kummissjoni tikkonferma li kompetituri iżgħar tal-Partijiet jeżerċitaw impatt ferm inqas sinifikanti fuq il-Partijiet milli dik li jeżerċitaw il-Partijiet fuq xulxin fil-proċess tal-offerti ta' servizzi NRTRDE. Il-Kummissjoni tqis li Syniverse u Mach attwalment jikkompetu ras imb'ras fis-suq NRTRDE u li Comfone u kompetituri żgħar oħra ma joħolqux restrizzjoni li hija komparabbli għall-kundizzjoni li l-Partijiet jeżerċitaw fuq xulxin. L-investigazzjoni tikkonferma li l-konċentrazzjoni proposta għandha telimina lil Mach bħala l-uniku sors ieħor ta' provvista kredibbli NRTRDE u li l-klijenti jiffaċċjaw ostakli biex jeqilbu għal fornituri alternattivi. Prattikament l-ebda mill-klijenti ewlenin tal-Partijiet ma qiesu li jitolbu għal offerti minn fornituri NRTRDE iżgħar. Il-Kummissjoni tqis li dan jirrifletti riluttanza ġenerali ta' dawn il-klijenti li jaqilbu għal dawn il-fornituri iżgħar. Esperjenza fl-imgħoddi tas-suq NRTRDE tindika li l-espansjoni ta' kompetituri iżgħar f'dan is-suq huwa bil-mod. Waħda mid-diffikultajiet li fornituri NRTRDE iżgħar jiffaċċaw biex jespandu l-operazzjonijiet tagħhom u fl-isfida tal-pożizzjoni tal-Partijiet li rabbew l-għeruq hija li numru limitat ta' ftehimiet NRTRDE li jaslu biex jiġġeddu. Barra minn hekk, il-Partijiet jikkumbinaw il-pożizzjonijiet fis-suq b'saħħithom ħafna tagħhom kemm DC kif ukoll NRTRDE wara t-tranżazzjoni. Il-Kummissjoni tqis li huwa improbabbli li wara l-amalgamazzjoni kompetituri iżgħar jistgħu jillimitaw Syniverse bl-istess mod bħalma Mach qed tagħmel bħalissa. Il-maġġoranza vasta ta' klijenti jistennew li l-konċentrazzjoni proposta jkollha effett negattiv fuq il-prezz u/jew kwalità NRTRDE. Matul l-investigazzjoni tas-suq, il-klijenti enfasizzaw ir-rabtiet bejn it-tħassib tagħhom f'DC u NRTRDE. Fid-dawl tal-komplessità tekinka tal-impriża NRTRDE internament meta mqabbla mal-ispiża ta' esternalizzazzjoni tagħha, l-għażla għall-MNOs biex iwettqu NRTRDE internament mhix probabbli li tkun kredibbli. Minħabba l-pożizzjoni tagħha ta' kważi monopolju f'DC u NRTRDE u n-nuqqas ta' alternattivi adattati, l-entità amalgamata ssir sieħeb kummerċjali li ma jistax jiġi evitat għal dawn is-servizzi kritiċi għall-MNOs. Dan jagħmilha improbabbli li l-klijenti jkunu jistgħu jirreżistu t-tentattivi tagħha li żżid il-prezzijiet jew tnaqqis fil-kwalità NRTRDE. L-investigazzjoni tal-Kummissjoni ma kkonfermatx l-intenzjoni soda ta' kwalunkwe kumpanija li tidħol f'NRTRDE. Prattikament ebda klijent ma jistenna li jseħħ aktar dħul f'NRTRDE fis-sentejn li ġejjin. L-esperjenza tal-passat tissuġġerixxi li dan id-dħul ikun ukoll ftit li xejn probabbli. Il-Kummissjoni diġà kkonkludiet li l-konċentrazzjoni proposta timpedixxi b'mod sinifikanti l-kompetizzjoni effettiva tas-suq NRTRDE. Il-Kummissjoni ħalliet miftuħa l-kwistjoni jekk NRTRDE jistgħux ikunu fl-istess suq mas-servizzi tal-aġġornament tad-dejta DC li huma użati għal ġestjoni ta' frodi u skopijiet ta' assigurazzjoni ta' dħul. Fuq tali suq usa', NRTRDE tkun bil-bosta l-iżgħar frazzjoni ta' dak is-suq. Is-suq għandu jkun l-iktar ikkunsidrat b'aġġornamenti tad-dejta tas-servizz DC. Il-Kummissjoni diġà kkonkludiet li l-konċentrazzjoni proposta timpedixxi b'mod sinifikanti l-kompetizzjoni effettiva tas-suq DC. Għalhekk, il-konċentrazzjoni proposta għandha wkoll timpedixxi b'mod sinifikanti l-kompetizzjoni effettiva tas-suq usa' li jinkludi NRTRDE u aġġornamenti mis-servizz DC. Fuq il-bażi ta' dak li ntqal hawn fuq, il-Kummissjoni tikkonkludi li l-konċentrazzjoni proposta għandha twassal għall-ħolqien ta' pożizzjoni dominanti jew kważi monopolju u tfixkel b'mod sinifikanti l-kompetizzjoni effettiva fuq kemm suq separat għal NRTRDE kif ukoll suq li jinkludi NRTRDE u aġġornamenti ta' dejta minn DC li jintużaw għal ġestjoni ta' frodi u skopijiet ta' assigurazzjoni ta' dħul. Kif deskritt fid-deċiżjoni, il-Kummissjoni ħalliet miftuħa l-kwistjoni jekk il-provvista interna ta' FC għandhiex titqies bħala parti mis-suq rilevanti. Il-Kummissjoni mexxiet il-valutazzjoni kompetittiva separatament għaż-żewġ swieq possibbli. Il-valutazzjoni tal-Kummissjoni turi li l-Partijiet għandhom sehem tas-suq kombinat kbir tas-suq FC kemm fis-suq iktar stress li jeskludi l-provvista interna kif ukoll fis-suq usa' li jinkludi wkoll il-provvista interna. Mill-investigazzjoni tas-suq jidher li, wara l-amalgamazzjoni, kompetituri oħra bħal Comfone u NextGen jistgħu jkunu ta' aktar kompetizzjoni effettiva fuq il-Partijiet milli jistgħu f'DC. Dan hu b'mod partikolari minħabba d-differenza fondamentali fl-essenza taż-żewġ servizzi. Servizzi FC huma iktar sempliċi u iktar standardizzati minn servizzi DC u r-reputazzjoni u l-esperjenza huma inqas importanti għall-provvista ta' servizzi FC milli għal servizzi DC. Servizzi FC jinvolvu t-trażmissjoni u l-wasla ta' għadd ta' fajls ħafna iżgħar kull xahar meta mqabbel ma' DC. Klijenti indikaw ukoll li bidla tal-fornituri FC hija iktar faċli u inqas riskjuża minn bidla tal-fornituri DC. Barra minn hekk, il-perjodu ta' żmien għat-twettiq ta' tali attività hija ħafna iktar minn għal DC, u dan jirrifletti l-fatt li FC huwa servizz inqas kritiku. L-investigazzjoni tas-suq żvelat li servizzi ta' forniment intern FC huwa proċess relattivament faċli li jista' jitwettaq miIl-MNOs kollha, bl-ebda distinzjoni bejn MNOs kbar, medji jew żgħar. Barra minn hekk, l-impriża interna ta' FC tidher li hija prattika kummerċjali stabbilita u mhux sempliċiment il-possibbiltà teoretika: Tabilħaqq, FC sar intern għal 22 % tal-MNOs madwar id-dinja u 52 % tal-MNOs fiż-ŻEE. Għalhekk, jidher li wara l-amalgamazzjoni l-Partijiet x'aktarx ikunu limitati minħabba l-abilità tal-MNOs li jkollhom FC internament fir-rigward l-MNOs kollha, jekk it-theddida hija attwali jew potenzjali, u li l-qawwa tax-xerrej tikkostitwixxi fattur kompensatorju li jtaffi l-effetti tal-konċentrazzjoni proposta fis-suq għal servizzi FC għar-roaming. Il-Kummissjoni tikkonkludi li l-konċentrazzjoni proposta aktarx mhix se timpedixxi b'mod sinifikanti l-kompetizzjoni effettiva fis-suq għall-forniment ta' servizzi esternalizzati FC marbuta mar-roaming. Il-Kummissjoni ħalliet miftuħa l-kwistjoni jekk il-provvista interna ta' FC għandhiex titqies bħala parti mis-suq tal-prodott rilevanti. Dwar is-suq usa' li jinkludi l-forniment intern, is-sehem fis-suq kombinat tal-Partijiet ikun iktar baxx u l-Partijiet ikunu soġġetti għall-istess restrizzjonijiet li huma suġġetti għalihom fis-suq iktar strett ta' swieq FC esternalizzati, b'mod partikolari l-kapaċità tal-klijenti li jinternalizzaw servizzi FC. Il-Kummissjoni diġà kkonkludiet li l-konċentrazzjoni proposta aktarx mhix se timpedixxi b'mod sinifikanti l-kompetizzjoni effettiva fis-suq għall-forniment ta' servizzi esternalizzati FC marbuta mar-roaming. Għalhekk, il-konċentrazzjoni proposta għandha wkoll timpedixxi b'mod sinifikanti l-kompetizzjoni effettiva tas-suq usa' li jinkludi l-forniment intern ta' servizzi FC. Skont l-investigazzjoni, is-sehem fis-suq ikkombinat ta' Syniverse u Mach huwa taħt (0-5) % f'kull definizzjoni possibbli tas-suq ħlief wieħed: Is-suq dinji għal SMS internazzjonali skambjat permezz ta' ħub SMS. F'din id-definizzjoni partikolari tas-suq, Syniverse għandha sehem tas-suq ta' (20-30) % u Mach għandha sehem tas-suq ta' (0-5) %, li flimkien jammontaw għal sehem tas-suq kombinat madwar id-dinja ta' (20-30) %. Għalkemm is-sehem tas-suq kombinat huwa relattivament għoli, iż-żieda relatata mal-fużjoni hija inqas minn (0-5) %, li hija improbabbli li twassal għal xi impatt materjali fis-suq. Barra minn hekk, l-attività ċentrali ta' SMS ta' Syniverse hija prinċipalment iffukata fuq is-suq tal-US billi l-attività ċentrali ta' SMS ta' Mach hija iktar iffukata fiż-ŻEE. Fiż-ŻEE, is-sehem tas-suq kombinat tal-Partijiet huwa inqas minn (0-5) % f'kull definizzjoni tas-suq possibbli. Il-Kummissjoni tqis li t-tranżazzjoni proposta aktarx mhix se twassal għal xi impediment sinifikattiv għall-kompetizzjoni effettiva relatata ma' effetti orizzontali f'servizzi SMS A2P u P2P. Il-Kummissjoni tqis li t-tranżazzjoni proposta aktarx mhix se twassal għal xi impediment sinifikanti għall-kompetizzjoni effettiva relatata ma' esklużjoni vertikali fis-suq tal-attività tar-roaming. Il-Kummissjoni ma sabitx evidenza verifikabbli ta' kisbiet adegwati fl-effiċjenza. Minħabba l-ishma tas-suq ikkombinati għoljin ħafna f'DC u NRTRDE, li spiss joqorbu livelli tal-monopolju, u n-nuqqas ta' dħul probabbli f'waqtu u suffiċjenti fi swieq DC u NRTRDE, jidher dubjuż ħafna f'dan l-istadju li kwalunkwe trasferiment ta' effiċjenzi sinifikanti allegat lill-konsumaturi jseħħu. Biex jitneħħa t-tħassib li, Syniverse timpenja ruħha għad-divestiment strutturali lil xerrej xieraq (ix-"Xerrej") essenzjalment tat-totalità tan-negozji DC u NRTRDE ta' Mach fiż-ŻEE. Billi l-assi u l-persunal li jinkludu dawn in-negozji mhumiex miżmuma f'entità legali waħda fi ħdan Mach, huma se jissaħħu permezz ta' kumpanija holding unika ("in-Negozju Mibjugħ") u mbagħad mibjugħa lil xerrej adattat. F'aktar dettall, l-Impenji Finali jikkonsistu f'dan li ġej. Assi operazzjonali: In-Negozju Mibjugħ se jkollu l-pussess ta' hardware mgħobbi b'softwer Mach sabiex ikun jista' jipproċessa DC u NRTRDE, kif ukoll li juża għodod ta' rappurtar ta' intelligence li jintużaw għal soluzzjonijiet tat-teknoloġija downstream bħall-ġestjoni tal-frodi u intelligence dwar in-Negozju/l-Analitika. Dan il-hardware għandu jkun lokalizzat f'ċentru tad-dejta fi Frankfurt am Main (il-Ġermanja). Il-faċilitajiet taċ-ċentru tad-dejta se jkun immexxi minn fornitur ta' parti terza. Softwer Propjetarju: In-Negozju Mibjugħ se jkun is-sid tas-softwer Mach li jipproċessa DC u NRTRDE. Dan is-softwer jinkludi kull personalizzazzjonijiet li l-konsumaturi ta' Mach jeħtieġu kif ukoll servizzi extra mhux obbligatorji. Ix-Xerrej se jagħti lil Syniverse liċenzja mhux esklussiva u ħielsa mir-royalties ta' (...) snin, għal dan is-softwer. Syniverse se tkun limitata għall-użu tal-pjattaforma esklussivament għal klijenti Mach sakemm dawn ikunu jistgħu jiġu trasferiti 'l barra minn fuq il-pjattaforma Mach. Kuntratti ta' fornitur: In-Negozju Mibjugħ jinkludi l-kuntratti ta' fornitur kollha meħtieġa, inklużi l-kuntratt fakultattiv għal servizzi ta' ċentru tad-dejta esternalizzat, jekk ix-xerrej ikun jixtieq jieħdu. Persunal: In-Negozju Mibjugħ ikun jinkludi persunal Mach kollu ddedikat għal DC u servizzi NRTRDE fiż-ŻEE. B'kollox, in-Negozju Mibjugħ jkollu (...) persunal trasferit. Il-klijenti: In-Negozju Mibjugħ ikun jinkludi l-kuntratti u assi assoċjati u persunal għal (...), (...) u (...) u firxa ta' daqs medju u MNOs iżgħar. Il-qsim ta' kuntratti. Syniverse spjegat li xi klijenti li jkunu trasferiti lin-Negozju Mibjugħ wkoll jipprovdi servizzi għajr DC jew NRTRDE minn Mach. (...). Syniverse wkoll, bħala regola, tipprovdi servizzi oħrajn għal klijenti divestiti. Id-ditta Mach: L-isem ta' Mach u t-trejdmarks kollha Mach li jirrigwardaw DC u NRTRDE se jiġu trasferit lejn in-Negozju Mibjugħ. In-Negozju Mibjugħ se jagħti liċenzja li jkunu ħielsa minn drittijiet ta' royalties lil Syniverse għal (...) snin biex jippermetti lil Syniverse li tneħħi gradwalment u telimina l-isem ta' Mach mill-materjali kollha assoċjati mas-servizzi Mach li mhumiex DC u NRTRDE li żżomm Syniverse. Jekk jixtieq, ix-Xerrej jista' wkoll jikseb is-sjieda tal-prodott Mach Optimiser u s-softwer assoċjat. F'dan il-każ, in-Negozju Mibjugħ se jagħti liċenzja mhux esklussiva, perpetwa, irrevokabbli u ħielsa mir-royalties lil Syniverse għall-użu ta' Mach Optimiser. ikun mhux purament investitur finanzjarju; ikollu l-abilità u r-rieda li jiżviluppa n-Negozju Mibjugħ u jlaħħaq mal-innovazzjoni tal-industrija (pereż. l-introduzzjoni ta' LTE u WiFi); joffru jew Soluzzjonijiet ta' Ikklerjar Finanzjarju jew Intelligence dwar in-Negozju (bħall-Prevenzjoni ta' Kont li Jaħsdek jew id-Dual-IMSI); joffru firxa biżżejjed ta' servizzi addizzjonali rilevanti lill-komunikazzjonijiet bla fili (bħall-SMS, il-ġestjoni tal-frodi, l-assigurazzjoni tad-dħul jew is-sinjalar); ma jkunux ikkontrollati minn, jew fl-istess grupp korporattiv bħal, MNO; għandhom il-kapaċità u r-rieda li jiżviluppaw DC u NRTRDE barra ż-ŻEE fi żmien qasir. Xerrej li jissodisfa kriterji stretti ta' xerrej ikollu joffri jew Ikklerjar Finanzjarju jew soluzzjonijiet ta' Intelligence dwar in-Negozju, kif ukoll varjetà suffiċjenti ta' servizzi oħra li huma rilevanti għall-komunikazzjonijiet bla fili. L-Impenji Finali jispeċifikaw li f'perjodu ta' żmien ta' (...) xhur wara l-għeluq tal-bejgħ tan-Negozju Mibjugħ lix-Xerrej, il-klijenti mibjugħa jistgħu jitterminaw il-kuntratti Mach għal servizzi oħrajn rilevanti li jżomm Syniverse. Dan jiżgura li klijenti mibjugħa jistgħu jiddeċiedu li jakkwistaw servizzi oħra mix-Xerrej u li x-Xerrej jista' joffri l-firxa kollha ta' servizzi lill-klijenti mibjugħa wara l-akkwist tiegħu tan-Negozju Mibjugħ. Klawsola ta' xerrej inizjali: Il-Parti Notifikanti ma tistax ittemm l-akkwist ta' Mach sakemm dan ma jkunx iffirma ftehim vinkolanti ta' bejgħ u xiri għan-Negozju Mibjugħ b'xerrej xieraq li jissodisfa kriterji stretti ta' xerrej, u l-Kummissjoni tkun approvat kemm ix-Xerrej kif ukoll it-termini tal-bejgħ tan-Negozju Mibjugħ. Il-Kummissjoni vvalutat l-adegwatezza tal-Impenji Finali biex jiġu eliminati bis-sħiħ l-impediment sinifikanti probabbli għall-kompetizzjoni effettiva li tirriżulta minn din l-operazzjoni proposta. It-test tas-suq żvela li l-Impenji Finali essenzjalment jikkonsistu fit-tneħħija tat-totalità ta' Mach ta' DC u NRTRDE madwar iż-ŻEE. In-Negozju Mibjugħ, inkluż (...) u (...) se jkollu sehem fis-suq b'mod effettiv daqs Mach madwar is-sehem tas-suq attwali taż-ŻEE, jiġifieri (40-50) % tas-swieq DC u NRTRDE. Wara li (...) bħala l-klijent mudell tan-Negozju Mibjugħ jagħti r-reputazzjoni ppruvata u r-rekord ippruvat li huwa meħtieġ biex tingħata offerta kredibbli għall-MNOs li jixtiequ jingħataw servizzi fil-livell ta' grupp. Il-Kummissjoni tqis li bl-Impenji Finali, il-klijenti DC u NRTRDE jkollhom fornitur konkorrenti li jista' jissostitwixxi r-restrizzjoni li Mach jeżerċita fuq Syniverse illum. Ix-Xerrej tan-Negozju Mibjugħ ikollu l-assi kollha li jeħtieġ biex joffri l-kwalità ta' servizz, affidabbiltà, reputazzjoni u rekord li Mach joffri lil klijenti taż-ŻEE tiegħu llum. Il-Kummissjoni tqis li kriterji stretti tax-xerrej fl-Impenji Finali u d-drittijiet tat-terminazzjoni li jippermettu lill-klijenti mibjugħa jiksbu Ikklerjar Finanzjarju jew Intelligence dwar in-Negozju/soluzzjonijiet ta' Analitika kif ukoll varjetà suffiċjenti ta' servizzi oħra mix-Xerrej jippermettu lix-xerrej ikollu preżenza wiesgħa madwar servizzi DC/NRTRDE u servizzi oħra relatati mar-roaming. u s-servizzi tal-komunikazzjoni wireless. Fl-aħħar nett, meta wieħed iqis l-Impenji Finali fl-intier tagħhom, il-Kummissjoni tikkonkludi bil-livell mitlub ta' ċertezza li l-Impenji Finali jkunu implimentati bis-sħiħ u li tinżamm kompetizzjoni effettiva fis-swieq DC u NRTRDE. Il-Kummissjoni tikkonkludi li l-Impenji Finali jneħħu l-impediment sinifikattiv probabbli għall-kompetizzjoni effettiva fuq is-swieq DC u NRTRDE li jistgħu jirriżultaw minn din l-operazzjoni proposta. Għal dawn ir-raġunijiet li ssemmew hawn fuq, id-Deċiżjoni tikkonkludi li l-konċentrazzjoni proposta mhijiex se tostakola b'mod sinifikanti l-kompetizzjoni effettiva fis-Suq Intern jew f'parti sostanzjali tiegħu. Bħala konsegwenza l-konċentrazzjoni għandha tiġi ddikjarata bħala kompatibbli mas-suq intern u mat-tħaddim tal-Ftehim taż-ŻEE, b'konformità mal-Artikolu 2(2) u l-Artikolu 8(2) tar-Regolament dwar l-Għaqdiet u mal-Artikolu 57 tal-Ftehim taż-ŻEE. L-attivitajiet kummerċjali tal-impriżi kkonċernati huma: LBEIP: tiġġestixxi fond tal-pensjoni li jinvesti fi proġetti infrastrutturali, GVI tiżviluppa u tiġġestixxi proġetti infrastrutturali fil-pajjiżi tal-OECD, b'attenzjoni partikolari fuq Spanja, l-Unjoni Ewropea u l-Amerika ta' Fuq, OHL hija diviżjoni tal-Villar Mir Group li jieħu ħsieb konċessjonjiet tal-gvern, proġetti u servizzi infrastrutturali, Phunciona tiġġestixxi u topera l-konċessjoni pubblika għall-provvista ta' servizzi mhux tas-saħħa lil "Hospital del Sureste", sptar pubbliku f'Arganda, Madrid. Il-Kummissjoni tistieden lill-partijiet terzi interessati biex iressqu kwalunkwe kummenti li jistgħu jkollhom dwar it-tranżizzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-feks (+32 22964301), jew b'emejl lil COMP-MERGER-REGISTRY@ec.europa.eu jew bil-posta, taħt in-numru ta' referenza COMP/M.7165 – GVI/LBEIP/OHL/Phunciona, fl-indirizz li ġej: